'Björn Daníel: Öskra úr mér lifur og lungu'
"Ég verð í stúkunni og öskra úr mér lifur og lungu til að styðja liðið og vonandi náum við enda með sigri, það er alltaf skemmtilegra að enda tímabilið þannig," sagði Björn Daníel Sverrisson, einn besti maður FH í sumar, eftir 2:0 sigur á Fram í Laugardalnum í dag en hann fékk gult spjald og tekur út bann í síðasta leik FH í sumar.
"Ég fékk gult spjald í dag sem þýðir að ég er í banni í næsta leik sem er leiðinlegt en mér fannst þetta ekkert sérlega mikið gult spjald, við náðum að vinna og tryggja okkur Evrópusæti, sem er jákvætt en það er að sjálfsögðu leiðinlegt að vera ekki með í næsta leik. Ég held að ég hafi spilað næstum alla leikina í sumar fyrir utan einhverjar mínútur gegn Keflavík og það hefði verið gaman að klára tímabilið og spila alla leikina."
"FH hefur ekki lent neðar en í öðru sæti í áratug og að sjálfsögðu viljum við ekki vera liðið sem gerir það. Það verður erfitt að spila á móti Stjörnunni en ég held að allir fari í þann leik til að vinna þó við séum búnir að tryggja okkur Evrópusæti."
Þar sem Atli Viðar Björnsson skoraði bæði mörk Fram er hann nú markahæstur FH-inga.  "Mér fannst við spila vel á köflum en Fram fór að pressa á okkur á tímabili. Við héldum samt hreinu og þá eru töluvert miklar líkur á að við vinnum, sem gerðist í dag. Við náum að skora tvö mörk og Atli Viðar komst fram úr mér sem markahæstur hjá FH í sumar en ég næ honum ekki úr þessu," sagði Björn Daníel eftir leikinn.
"Ég verð í stúkunni og öskra úr mér lifur og lungu til að styðja liðið og vonandi náum við enda með sigri, það er alltaf skemmtilegra að enda tímabilið þannig," sagði Björn Daníel Sverrisson, einn besti maður FH í sumar, eftir 2:0 sigur á Fram í Laugardalnum í dag
Hann fékk gult spjald og tekur út bann í síðasta leik FH í sumar.
"FH hefur ekki lent neðar en í öðru sæti í áratug og að sjálfsögðu viljum við ekki vera liðið sem gerir það."
Þar sem Atli Viðar Björnsson skoraði bæði mörk Fram er hann nú markahæstur FH-inga.